Title: KOLMANDA KOOSSEISU
Author: Haapsalu Linna Volikogu
Last saved by: Elvi Puda
Company: Haapsalu Linnavalitsus

NELJANDA KOOSSEISU

OTSUS

Haapsalu,			17. juuni 2005 nr 
			EELNÕU

Infolehe “Haapsalu Teataja”
väljaandmise peatamine

Võrdsete võimaluste loomiseks Haapsalu linnas kandideerivatele erakondadele ja kodanike ühendustele käesoleva aasta 16. oktoobril toimuvatel kohalike omavalitsuste volikogude valimisel ning juhindudes Haapsalu Linnavolikogu 26.06.1998 määrusest nr 24 “Haapsalu Linnavolikogu reglement” p 42.1, kohaliku omavalitsuse korralduse seaduse § 22 lg 1 p 37, § 23, Haapsalu Põhimääruse § 12 lg 1 p 43, § 62 ja haldusmenetluseseadusest, Haapsalu Linnavolikogu otsustab:

1.	Peatada Haapsalu linna infolehe “Haapsalu Teataja” väljaandmine ajavahemikul 01. juuli 2005 kuni 01. november 2005.

2.	Otsus jõustub vastuvõtmisest.

Andres Ammas
Volikogu esimees

Esitaja				volikogu liige Arder Väli
Juhtivkomisjon		kultuurikomisjon

Seletuskiri
eelnõu “Infolehe “Haapsalu Teataja” väljaandmise peatamine” juurde

Käesoleva aasta 16. oktoobril toimuvad Eesti Vabariigis kohalike omavalitsuste volikogude valimised. Neil valimistel on võimalus osaleda nii erakondadel kui ka kodanike ühendustel – valimisliitudel.

Loodan, et Haapsalu linna kodanikud kasutavad aktiivselt võimalust valida endale meelepärased saadikud Haapsalu linna volikokku aastateks 2005-2009.

Praegu tutvustab linnakodanikele linnavalitsuse ja valitseva koalitsiooni töid-tegemisi Haapsalu linna infoleht “Haapsalu Teataja” ilmumissagedusega üks kord kuus 5500 eks. tiraažis, sellest pool eesti ja pool vene keeles. Linna elanikud saavad infolehe tasuta, lehe eest tasub linn oma eelarve vahenditest.

Võrdsete võimaluste loomiseks oma valimisprogrammide tutvustamisel, valimiseelseks propagandaks ja vajadusest muuta eetilisemaks kogu valimiseelne periood, teen volikogule ettepaneku peatada infolehe väljaandmine ja esitatud otsuse projekt vastu võtta otsusena.

Arder Väli
Linnavolikogu liige

02. juuni 2005